August Schrumpf

August Frederich Schrumpf (født 1804 eller 1807 i Güstrow, Tyskland, død 1856 i Oslo) var en tysk fiolinist og komponist som innvandret til Norge i første halvpart av 1800-tallet. Han var fra 1829 orkesteranfører og instruktør for Det musicalske Lyceum og hadde fra 1930 til 1840 tilsvarende stilling i Christiania Theaters Orkester.Andersen, Rune J.. (2014, 25. oktober). [ Friedrich August Reissiger. I Store norske leksikon. Hentet 28. februar 2015 fra https://snl.no/Friedrich_August_Reissiger.

Schrumpf var opprinnelig blant frimurerne i Güstrow  Mecklenburg, og ble i 1830 opptatt i den norske St. Johanneslogen St. Olaus til den hvide Leopard. Han var på det aktuelle tidspunkt dansk statsborger. Da August Schrumpf ble ansatt i Christiania Theaters Orkester, satte hans om betingelse at også hans bror skulle få ansettelse. Oscar Schrumpf ble derfor samtidig ansatt som førstefiolinist.

I Christiania Theaters Orkester etterfulgte Schrumpf Ole Bull som leder. Da særlig operaforestillingene ble utsatt for sterk kritikk, ble Schrumpf i 1840 avløst av Friedrich August Reissiger som korinstruktør. Samarbeidet mellom Schrumpf og Reissiger utviklet seg meget dårlig, og til slutt måtte Schrumpf tre til side også som leder av operaforestillingene. Schrumpf fortsatte å dirigere de rene orkesterverkene.

August Schrumpf forsøkte sammen med Lars Møller Ibsen og Lars Roverud i 1930 å opprette et musikkinstitutt for instrumentalister. Han underviste i klaver etter Logiers metode og hadde elever helt ned i åtteårs-alderen.

August Schrumpf giftet seg 7. juli 1832 med sopranen og skuespilleren Augusta Schrumpf, født Smith.Prosjekt Runeberg: Dansk biografisk Lexikon besøkt 28. februar 2015

 Referanser 

Kategori:Norske dirigenter
Kategori:Norske komponister
Kategori:Nordmenn født i Tyskland
Kategori:Nordmenn av tysk opphav